In 50 Prutpotgeregte wys LAPA Uitgewers vir jou hoe maklik dit is vir die prutpot om heerlike kos voor te berei terwyl jy aangaan met jou lewe | LAPA Uitgewers
’n Prutpot is een van die handigste, mees ekonomiese en gesondste maniere om smulgeregte vir die gesin voor te berei terwyl jy jou aandag en tyd elders spandeer. In Engels staan dit bekend as ’n slow cooker of ’n crock pot.
’n Prutpot is veilig en kan rustig prut terwyl jy werk, inkopies doen of die gesin vervoer.
Hierdie pragtige, volkleurboek, 50 Prutpotgeregte, wys ons vir jou hoe om met behulp van jou prutpot en minimale voorbereiding heerlike bredies, sop, sappige braaistukke, selfs poeding, gaar te maak terwyl jy aandag aan belangriker dinge skenk.
Moenie bodder met Google en uitlandse bestanddele waarvan niemand nog gehoor het nie. Die resepte in ons boek maak gebruik van bestanddele wat moontlik reeds in jou koskas is, of maklik by jou plaaslike supermark bekombaar is.
In 50 Prutpotgeregte wys ons jou hoe maklik dit is vir die prutpot om heerlike kos voor te berei terwyl jy aangaan met jou lewe.
Resepte sluit in: ’n Hoender- en rooiwynstowedis met kruiekluitjies, Romerige Sweedse frikkadelle, Gevlokte beesvleis, Koolrolletjies, Murgpampoentjiesop, Hongaarse ghoelasj, Italiaanse varkboud, ’n geurige Beesvleiskerrie, Sjokoladekoek, en ’n Sjokolade- en grondboontjiebotterpoeding.
Ons gee ook wenke hoe om jou prutpot optimaal te gebruik en te versorg.
50 Prutpotgeregte deur Lapa Uitgewers
Cats: Afrikaans, Food, South Africa
Tags: 50 Prutpotgeregte, Afrikaans, Food, LAPA Uitgewers, South Africa
« Wenners van LAPA se Jeugromankompetisie 2017 aangewys
Jan Vermeulen nou ook internasionaal bekroon »
Die versmorende effek van die huishoudelike alledaagse is die hoofbron van konflik in Elsa Hamersma se domestic noir roman, Die Mense Langsaan
Bellissimo! Jaco Jacobs doen dit in Italiaans!
Dié tienerboek oor skape, die stil agterpaaie van die Karoo en selfontdekking uit die pen van Jaco Jacobs sal jou anders laat kyk na die lewe, of jy nou 11 of 111 is
Jojo Richter is terug. En hierdie keer het sy moontlik met buiteruimtelikewesens te doene…